CELEX: 62017CA0193
Language: sl
Date: 2019-01-22 00:00:00
Title: Zadeva C-193/17: Sodba Sodišča (veliki senat) z dne 22. januarja 2019 (predlog za sprejetje predhodne odločbe Oberster Gerichtshof – Avstrija) – Cresco Investigation GmbH/Markus Achatzi (Predhodno odločanje – Listina Evropske unije o temeljnih pravicah – Člen 21 – Enako obravnavanje pri zaposlovanju in delu – Direktiva 2000/78/ES – Člen 2(2)(a) – Neposredna diskriminacija na podlagi vere – Nacionalna zakonodaja, ki nekaterim delavcem omogoča dan dopusta na veliki petek – Utemeljitev – Člen 2(5) – Člen 7(1) – Obveznosti zasebnih delodajalcev in nacionalnega sodišča, ki izhajajo iz nezdružljivosti nacionalnega prava z Direktivo 2000/78)

11.3.2019   
            
            
               SL
            
            
               Uradni list Evropske unije
            
            
               C 93/6
            
         
      Sodba Sodišča (veliki senat) z dne 22. januarja 2019 (predlog za sprejetje predhodne odločbe Oberster Gerichtshof – Avstrija) – Cresco Investigation GmbH/Markus Achatzi
      (Zadeva C-193/17) (1)
      
      ((Predhodno odločanje - Listina Evropske unije o temeljnih pravicah - Člen 21 - Enako obravnavanje pri zaposlovanju in delu - Direktiva 2000/78/ES - Člen 2(2)(a) - Neposredna diskriminacija na podlagi vere - Nacionalna zakonodaja, ki nekaterim delavcem omogoča dan dopusta na veliki petek - Utemeljitev - Člen 2(5) - Člen 7(1) - Obveznosti zasebnih delodajalcev in nacionalnega sodišča, ki izhajajo iz nezdružljivosti nacionalnega prava z Direktivo 2000/78))
      (2019/C 93/06)
      Jezik postopka: nemščina
      
         Predložitveno sodišče
      
      Oberster Gerichtshof
      
         Stranki v postopku v glavni stvari
      
      
         Tožeča stranka: Cresco Investigation GmbH
      
         Tožena stranka: Markus Achatzi
      
         Izrek
      
      
                  1.
               
               
                  Člen 1 in člen 2(2) Direktive Sveta 2000/78/ES z dne 27. novembra 2000 o splošnih okvirih enakega obravnavanja pri zaposlovanju in delu je treba razlagati tako, da nacionalna zakonodaja – ki določa, prvič, da je veliki petek dela prost dan le za delavce, ki so pripadniki nekaterih krščanskih cerkva, in drugič, da imajo samo ti delavci, če morajo na ta dela prosti dan delati, pravico do dodatnega nadomestila poleg plačila za delo, opravljeno tega dne – uvaja neposredno diskriminacijo na podlagi vere.
                  Ukrepov iz te nacionalne zakonodaje ni mogoče šteti niti za nujne ukrepe za ohranitev pravic in svoboščin drugih v smislu člena 2(5) navedene direktive niti za posebne ukrepe, katerih cilj je nadomestiti prikrajšanost, povezano z vero, v smislu člena 7(1) te direktive.
               
            
                  2.
               
               
                  Člen 21 Listine Evropske unije o temeljnih pravicah je treba razlagati tako, da dokler zadevna država članica za to, da bi vzpostavila enako obravnavanje, ne spremeni svoje zakonodaje, ki pravico do dela prostega dne na veliki petek daje samo delavcem, ki so pripadniki nekaterih krščanskih cerkva, mora zasebni delodajalec, za katerega velja ta zakonodaja, tudi drugim delavcem dati pravico do dela prostega dne na veliki petek, če so ti delodajalca predhodno zaprosili, da jim tega dne ne bi bilo treba delati, in tem delavcem posledično priznati pravico do dodatnega nadomestila poleg plačila za delo, opravljeno tega dne, če navedeni delodajalec tej prošnji ni ugodil.
               
            
         (1)  UL C 283, 28.8.2017.